Robs Rainers

Roberts Normans Rainers (; dzimis , miris ) bija amerikāņu aktieris un kinorežisors.

Kā aktieris, Rainers kļuva atpazīstams ar lomu CBS situāciju komēdijā All in the Family (1971—1979), par kuru viņš divreiz saņēma Emmy balvu. Kā režisors, nominēts Amerikas režisoru ģildes balvai par piedzīvojumu filmu "Paliec pie manis" (1986), romantisko komēdiju "Kad Harijs satika Salliju" (1989) un drāmas filmu "Daži labi vīri" (1992). Par pēdējo no tām saņēmis arī Amerikas Kinoakadēmijas balvas nomināciju kategorijā "Labākais režisors". Četras reizes nominēts Zelta globusa balvai.

Režisējis arī filmas This Is Spinal Tap (1984), "Princese līgava" (The Princess Bride, 1987), "Mizerija" (1990), "Amerikas prezidents" (The American President, 1995), "Pirms nolikt karoti" (2007) un LBJ (2016). Piedalījies tādās filmās kā Throw Momma from the Train (1987), "Bezmiegs Sietlā" (1993), "Lodes pār Brodveju" (1994), "Pirmo sievu klubs" (The First Wives Club, 1996), "Pamatkrāsas" (1998), "EDtv" (1999) un "Volstrītas vilks" (2013).

Roberta vecāki Estella Rainera un Kārls Rainers arī bija aktieri.

Viņš un viņa sieva atrasti miruši savās mājās 2025. gada 14. decembrī, abi miruši no dūrtām brūcēm.

 Karjera 
Savu debiju televīzijā Rainers piedzīvoja 14 gadu vecumā seriālā Manhunt. 1960. gadu beigās Rainers filmējās nelielās lomās vairākos televīzijas seriālos, kā "Betmens" (Batman), That Girl, The Andy Griffith Show, Room 222, Gomer Pyle – USMC un The Beverly Hillbillies. Šajā periodā arī piedalījies filmās, tai skaitā sava tēva režisētajā Where's Poppa? (1970).

Kļuva atpazīstams ar lomu CBS situāciju komēdijā All in the Family (1971—1979). Seriāls kļuva par skatītāko televīzijas programmu ASV piecus gadus pēc kārtas, no 1971. līdz 1976. gadam. Par šo lomu Rainers piecreiz tika nominēts gan Emmy balvai, gan Zelta globusa balvai, Emmy balvu saņemot to divas reizes.

1980. gados pievērsies režijai, radot vairākas dažādu žanru Holivudas filmas. Par viņa pirmajām filmām kļuva mokumentālā filma par rokgrupu This Is Spinal Tap (1984), pieaugšanas drāma "Paliec pie manis" (1986) un fantāzijas filma "Princese līgava" (The Princess Bride, 1987).

1987. gadā dibinājis kino producēšanas uzņēmumu Castle Rock Entertainment. 1989. gadā iznāca Rainera režisētā filma "Kad Harijs satika Salliju", kas tiek uzskatīta par vienu no visu laiku labākajām romantiskās komēdijas žanra filmām. Bijis režisors arī trillerim "Mizerija" (1990), tiesu drāmai "Daži labi vīri" (1992), ko nominēja Amerikas Kinoakadēmijas balvai kategorijā "Labākā filma", piedzīvojumu filmai, romantiskajai filmai "Amerikas prezidents" (The American President, 1995), tiesu drāmai "Misisipi rēgi" (Ghosts of Mississippi, 1996) un komēdijdrāmai "Pirms nolikt karoti" (2007).

Rainers turpināja arī atveidot otrā plāna lomas filmās un televīzijā. Filmējies tādās filmās kā Throw Momma from the Train (1987), "Bezmiegs Sietlā" (1993), "Lodes pār Brodveju" (1994), "Pirmo sievu klubs" (The First Wives Club, 1996), "Pamatkrāsas" (1998), "EDtv" (1999) un "Volstrītas vilks" (2013). Filmējies arī savās filmās "Stāsts par mums" (The Story of Us, 1999), "Alekss un Emma" (Alex & Emma, 2003) un Shock and Awe (2017).

2015. gadā viņš režisēja daļēji autobiogrāfisko filmu Being Charlie, kas tika sarakstīta kopā ar savu dēlu Niku. Rainera pēdējā režisētā filma Spinal Tap II: The End Continues iznāca 2025. gadā, divus mēnešus pirms viņa nāves.

 Nāve 
2025. gada 14. decembrī 78 gadus vecais Rainers un viņa 68 gadus vecā sieva Mišela tika atrasti miruši savās mājās Brentvudā, Losandželosā ar durtām brūcēm. Aizdomās par slepkavību tika aizturēts viņu dēls Niks Rainers.

 Filmogrāfija 

 Kino 
GadsNosaukumsRežisorsProducentsScenārists1984This Is Spinal Tap1985The Sure Thing1986"Paliec pie manis" (Stand by Me)1987"Princese līgava" (The Princess Bride)1989"Kad Harijs satika Salliju" (When Harry Met Sally...)1990"Mizerija" (Misery)1992"Daži labi vīri" (A Few Good Men)1994"Norss" (North)1995"Amerikas prezidents" (The American President)1996"Misisipi rēgi" (Ghosts of Mississippi)1999"Stāsts par mums" (The Story of Us)2003"Alekss un Emma" (Alex & Emma)2005"Klīst baumas, ka..." (Rumor Has It...)2007"Pirms nolikt karoti" (The Bucket List)2010"Sveika, Džūlija!" (Flipped)2012"Bellas salas maģija" (The Magic of Belle Isle)2014"Te nu viņa ir" (And So It Goes)2015Being Charlie2016LBJ2017Shock and Awe2023Albert Brooks: Defending My Life2024God & Country2025Spinal Tap II: The End Continues

 Kā aktieris 
GadsNosaukumsPiezīmes1967Enter Laughing1969Halls of Anger1970Where's Poppa?1971Summertree1977Fire Sale1979The Jerktitros nav minēts1984This Is Spinal Tap1987Throw Momma from the Train1990"Pastkartes no kraujas" (Postcards from the Edge)"Mizerija" (Misery)titros nav minēts1993"Bezmiegs Sietlā" (Sleepless in Seattle)1994"Lodes pār Brodveju" (Bullets Over Broadway)Mixed Nuts1995For Better or WorseBye Bye Love1996"Pirmo sievu klubs" (The First Wives Club)Mad Dog Time1998"Pamatkrāsas" (Primary Colors)1999"EDtv" (EDtv)"Mūza" (The Muse)"Stāsts par mums" (The Story of Us)2001"Majestātisks" (The Majestic)balss loma2003"Alekss un Emma" (Alex & Emma)Dickie Roberts: Former Child Star2006"Ikkatra varonis" (Everyone's Hero)balss loma2013"Volstrītas vilks" (The Wolf of Wall Street)2014"Te nu viņa ir" (And So It Goes)2017Sandy WexlerShock and Awe2022Family Squaresbalss loma2025Spinal Tap II: The End Continues

 Atsauces 

 Ārējās saites 

Kategorija:1947. gadā dzimušie
Kategorija:2025. gadā mirušie
Kategorija:Amerikāņu kinoaktieri
Kategorija:Amerikāņu kinorežisori
Kategorija:Ņujorkā dzimušie
Kategorija:Emmy balvas ieguvēji